שיחה:ירון זליכה

message: כן.. בטעות עשיתי שמור דף במקום להמשיך לערוך מה שרציתי מלכתחילה.. Natan7 14:43, 30 ביוני 2007 (IDT)

message: הוספתי קצרמר, יש המון תוכן שאפשר להכניס בנושא האקטואליה ועוד רקע על ד"ר זליכה. --Schuy 23:43, 11 בנובמבר 2007 (IST)
thread_title:  חסר תוכן רב 

message: מחר אחה"צ (חמש וחצי) זליכה יתארח במכללה באריאל. זאת אפשרות טובה להשיג תמונה חופשית. האם יש מישהו שיכול להטריח את עצמו? ‏Hummingbird‏ ° יש לך הודעה ° כולי אוזן 13:42, 12 בנובמבר 2007 (IST)
replies: text: :פניתי לד"ר זליכה במייל לבקשת תמונתו, וכנראה שבקרוב נוכל לפרסם תמונה חוקית בצורה מסודרת. ‏Danny-w‏ 00:38, 12 בספטמבר 2008 (IDT)
thread_title:  הזדמנות להשגת תמונה 

message: אינני מבין מדוע אם בעל התפקיד המעיד על שיקוליו בהחלטה על המהלך אזי הדבר הוא "פרשנות" בלתי נחוצה. הרי לא מדובר בפרשן עיתונאי המהגג על האירועים. יחסיות האמת • ♥ • כ' באלול ה'תשס"ח 21:08:15
replies: text: המשפט שהסרתי מהערך היה ללא ייחוס לזליכה וללא אסמכתא, ולכן נראה כפרשנות. אם זליכה אמר זאת, כתוב, למשל: בראיון לעיתונאי יחסיות האמת אמר זליכה "פעלתי להקטנת הריכוזיות במשק"[מקור]. דוד שי - שיחה 21:41, 20 בספטמבר 2008 (IDT)
replies: text: :ראיתי שהחזרת את המשפט עם מקור. קראתי את המקור, ואני סבור שלא נאמרו בו דברים כה מפורשים כפי שכתבת בערך, ולכן הסרתי אותו. שים לב שבנק דיסקונט נמכר לברונפמן משום שהיה הקונה היחיד - במצב כזה אין למוכר אפשרות להגשים יעדים נוספים. למרבה השמחה, הקונה לא נמנה עם המשפחות העשירות בישראל. דוד שי - שיחה 23:48, 20 בספטמבר 2008 (IDT)
replies: text: ::אני לא יודע אם ניתן לבטל מכרז בשלב כזה, אבל מדבריו עולה שאם מישהו מ-19 המשפחות היה זוכה אז הוא היה עושה זאת, אם זה אפשרי. בכל אופן, אתה חושב שיש מקום לשלב בערך משהו מהפסקה הזאת בדבריו בהרצאה? יחסיות האמת • ♥ • כ"א באלול ה'תשס"ח 00:03:28
replies: text: :::לפסקה הזו אינני מייחס חשיבות. אפשר לחפש אולי פסקה מעניינת אחרת. דוד שי - שיחה 00:07, 21 בספטמבר 2008 (IDT)
thread_title: הפרטת דיסקונט

message: יחסיות האמת הסיר מהערך את המשפט "והשניים פעלו מתוך השקפת עולם קפיטליסטית משותפת לקיצוץ תקציב המדינה". אנמק מדוע טוב עשה. במשפט שהוסר יש שתי בעיות מהותיות:
* זליכה היה החשב הכללי, ואילו קביעת התקציב, כולל קיצוצו או הרחבתו, נעשית באגף התקציבים. לחשב הכללי אין סמכות לקצץ אפילו שקל אחד בתקציב המדינה - חובתו לבצע את התקציב כפי שקבעה הכנסת. לחשב הכללי סמכות להבטיח שלא יהיו חריגות מהתקציב שנקבע, אך פעולה זו איננה בגדר קיצוץ התקציב. 
* זליכה היה פקיד ממשלתי. אמנם פקיד בכיר, אבל פקיד. כפקיד, אין חשיבות להשקפת עולמו - עליו לעשות את רצון השר הממונה, כל זמן שרצון זה אינו מתנגש בחוק. דוד שי - שיחה 20:59, 2 בנובמבר 2008 (IST)
replies: text: ראשית אני רוצה להודות לך על כך שבדו שיח בינינו, אתה מנמק ומעלה טענות רציניות. זה לא דבר של מה בכך בוויקיפדיה, כפי שאפשר לראות מהתנהלותו של יחסיות האמת, שלא טורח לעשות זאת. לגבי הטענות עצמן:

text: לא כתבתי שזליכה קיצץ בתקציב המדינה, אלא פעל לקצץ, כלומר הפעיל לשם כך את השפעתו. ויש הבדל. ובנוסף, אם פקיד מעיד על עצמו שפעל מתוך השקפת עולם מסוימת, וזו השקפת עולם שהוא גם מקדם מבחינה אקדמית, אי אפשר לטעון בגלל נימוקים פורמליים כלשהם שהוא לא פעל מתוכה.

text: נראה לי ששורש הבעיה בעיניך היא שהטקסט שכתבתי נראה כאילו בא לנתח את זליכה מעמדה של פרשן כלכלי. אך לא כך הוא. פרשנות כלכלית מגמתית נמצאת למשל בשפע בערכי השפל הגדול המזעזעים, אבל לא אצלי. מה שעשיתי הוא פשוט לסכם את דברי זליכה על פועלו כפי שמופיעים בספרו הגווארדיה השחורה. לפי מה שכתב בעמ' 23 בספרו, כיצד השפיע למען קיצוץ בתקציב:

text: "בסוף דבריי הבטחתי כי כאשר יווכח הציבור שההוצאה התקציבית אינה גדלה, אלא אף קטנה, וכי מרכיבי התקציב שקוצצו הם דווקא אלה שהביאו לגידול בהוצאה התקציבית בעבר, יתחזקו ציפיותיו כי הבטחות הקברניטים להפחתות מסים ולקיטון בגירעון ובחוב הלאומי יתגשמו בקרוב. ציפיות אלו ישפיעו לחיוב על הצריכה וההשקעה הפרטיות (...) כן הבטחתי כי בתוך שישה חודשים יחל לפעול (כפי שאכן קרה) מעגל קסמים נון קייסיאני חיובי של צריכה והשקעות גדלות, הכנסות עולות ממסים, ריביות ארוכות וקצרות יורדות, שוקי הון עולים, הפחתות מסים המגדילות צריכה פרטית והשקעות, הכנסות נוספות ושוב הפחתות מסים וחוזר חלילה. במבט לאחור היה זה במידה מסוימת הניסוי הנון קיינסיאני הגדול מסוגו בעולם, ובשידור חי"
ממשיך זליכה:

text: "כאשר הפסקתי את רצף הדיבור שרר שקט, אולם הוא לא ארך זמן רב. לתדהמתי, החלו הנוכחים בהתקפה אישית פרועה כנגדי, שעיקריה היו כי מעולם לא שמעו דברים כה מופרכים. הם התחננו בפני נתניהו כי לא יקבל את תוכניתי המקרו-כלכלית, ואיימו כי אם לא ישעה לאזהרותיהם, יתמוטט המשק ויתחולל אסון. ויקטור מדינה הגדיל לעשות והטיח בנתניהו בזלזול מופגן: מהיכן הבאת את הפקיד הזה שלך? אם הוא היה פקיד שלך בעבר, אזי פירוש הדבר שהוא מבין משהו? מהיכן הוא הביא את התיאוריה המופרכת הזאת? מעודי לא שמעתי או קראתי על מחקר אחד בספרות שמזכיר את דברי השטות הללו"
ועוד הוא כותב:

text: "עם חידושה של הישיבה דנו בתמהיל הקיצוצים שדרשנו בהוצאות המדינה... הזהרתי כי אם הקיצוץ יהיה קטן משני אחוזים מהתוצר, כ-10 מיליארד ש"ח, הוא עלול לא להניע את השינוי המיוחל בציפיות הצרכנים והמשקיעים (...) בתגובה חידשו ראשי האוצר את ההתקפה האישית עלי, מתוך הדגשת גילי הצעיר וחוסר ניסוני כביכול. הופתעתי מחוצפתם. ראשית, צריכה והשקעה פרטיות, מוקד התוכנית המקרו כלכלית, הן תחום ההתמחות שלי כד"ר למקרו כלכלה. שנית, ראשי האוצר ניהלו בשנים האחרונות מדיניות הפוכה לחלוטין של גידול בהוצאה והעלאות מסים (במקום קיטון בהוצאה והפחתות מסים) ודרדרו את המשק למיתון הארוך והכבד בתולדותיו" מגדולי התומכים בקיום הרוטציה - שיחה 05:23, 4 בנובמבר 2008 (IST)

text: בנושא אחד אני חייב להודות בשגיאה מסוימת. לא הייתי מודע בכלל לכך שהמונח "נאו ליברל" נושא קונוטציה שלילית, כי אני יודע שהיום משתמשים בו באופן נרחב למדי. מעיון בערך בוויקיפדיה האנגלית מתברר שזהו באמת מונח שנמצא בשימוש בעיקר אצל מתנגדיו. מגדולי התומכים בקיום הרוטציה - שיחה 05:48, 4 בנובמבר 2008 (IST)
replies: text: :אני מתקשה להאמין שאדם משכיל כפי שאתה נראה לא יכיר היטב את משמעות המונח "ניאו-ליברלים". בכל אופן, לא הצלחתי בשום פנים ואופן להבין כיצד הנימוקים שלך מסבירים את המשפט לעיל. אין לי כמובן שום התנגדות שהערך יפרט על הצעות זליכה לתוכנית מקרו-כלכלית נון-קיינסיאנית. יחסיות האמת • ♥ • ז' בחשוון ה'תשס"ט 00:06:22
thread_title:  קיצוץ התקציב 

message: האם לכתוב זאת בערך על א' או בערך על ב'? תלוי כמובן בנסיבות, אבל בדרך כלל הדבר ייכתב בערך על ב'. מאחר שדעות שונות על ב' הן חלק מהידע שהוויקיפדיה מספקת לגביו. לפיכך, דבריה של שלי יחימוביץ' על זליכה שייכים לערך זליכה ולא לערך של יחימוביץ' מגדולי התומכים בקיום הרוטציה - שיחה 01:05, 5 בנובמבר 2008 (IST)
replies: text: אתה טועה, בד"כ הדבר ייכתב על א', ולא הראית עד כה נימוקים מיוחדים שיצדיקו הכללתו ב-ב'. קשה לי לראות כאלה, פוליטיקאים נוהגים לחלק ציונים על ימין ועל שמאל, ואם ערכינו היו מלאים בהם, אז שרתי ויקימדיה כבר היו קורסים מזמן. יחסיות האמת • ♥ • ז' בחשוון ה'תשס"ט 21:09:59
thread_title: א' אמר משהו על ב'

message: לדעתי חשוב לציין את עמדתו הפוליטית.מה דעתכם?
thread_title:  עמדות פוליטיות 

message: האובייקטיביות עלולה להיפגע כאשר שואבים מידע, שנתון לפרשנות מבעלי אינטרסים בנושאים רגישים. 
לכן כאשר מביאים נושא רגיש, של ביקורת מבקר המדינה מן הראוי להביא, לפחות כתוספת, את הדף הרלוונטי, או את קבוצת הדפים, או לציין את העמודים עם קישור לכלל הדו"ח 109.186.65.20 01:30, 7 באוקטובר 2011 (IST)
thread_title:  אובייקטיביות 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www.shelly.org.il/wp/?p=1187
** In ירון זליכה on 2011-11-23 00:13:21, 404 Not Found
** In ירון זליכה on 2011-11-28 00:19:33, 404 Not Found
** In ירון זליכה on 2013-05-04 08:15:52, 404 Not Found
--Matanyabot - שיחה 11:16, 4 במאי 2013 (IDT)
thread_title:  קישור שבור 

message: אני לא מכיר את האיש מעבר לכתוב בעיתון אבל יש תחושה של שיווקיות בקריאת הערך. התואר "חושף שחיתויות" בפתיח כעובדה מוגמרת נראה מופרז. מי שזועק "מושחתים מושחתים" בצורה גורפת לא בהכרח יחשב לחושף שחיתויות ובד"כ יחשב לרודף כותרות. יש צורך בחיזוק לאמירה כזו (למשל החלטה כלשהי של בי"מ). גם בהמשך הערך יש אמירות שיווקיות אבל אני נמנע מעריכות עד לשמיעת נוספים ביחס לאובייקטיביות הערך. העובדה שכל מנהלי האגפים, מנכ"ל האוצר, נגיד בנק ישראל ושר האוצר רצו יחד בהפסקת עבודתו (דבר שאינו נפוץ בשירות הציבורי בשל הקושי לבחור מחליף) קשורה כנראה לדברים אחרים ולא לחשיפת שחיתויות כפי שהערך מכוון.  אייל ההמ - שיחה 11:15, 4 בנובמבר 2015 (IST)
replies: text: אני רואה בפתיח שני תארים: החשב הכללי במשרד האוצר וראש החוג לחשבונאות בקריה האקדמית אונו. אדם מה - שיחה 11:36, 4 בנובמבר 2015 (IST)
replies: text: :נכון כי אני כרגע הסרתי את האמירה הספציפית הזו אבל לא נגעתי באחרות. אייל ההמ - שיחה 11:39, 4 בנובמבר 2015 (IST)
replies: text: ::סליחה, התוספת הזו הוספה על ידי משתמש אנונימי לפני 12 שעות. מלבד זה, השורש ש.ח.ת מופיע רק בפרק על הספר שכתב. אדם מה - שיחה
replies: text: ::: כפי שכתבתי בהערת העריכה, מבקר המדינה הגדיר אותו כחושף שחיתויות. זה לא סתם סופרלטיב, זה תואר רשמי, וזה מגיע עם כל מיני פריבילגיות, למשל: אי אפשר היה לפטר אותו ממשרד האוצר בגלל זה. מציע להחזיר את זה. לפרטים נוספים אתם יכולים להסתכל בערך בויקיפדיה "חושף שחיתויות"

text: ::: לגבי בקשת המקור, הנה הלינק http://www.themarker.com/news/1.2764922 אין לי מושג איך מוסיפים את זה, אשמח אם מישהו יטפל בזה. כמו כן, מבקש שתיקחו את דברי ברצינות ולא תמחקו רק כי אני אנונימי. כתבתי הערות בעריכה, היה ראוי שלפחות תקראו אותם לפני שאתם מבטלים את התוספת שלי.
replies: text: ::::צריך להזכיר את זה, אבל בגוף הערך. שהקורא יחליט בעצמו אם זה תואר בעל חשיבות או לא. גילגמש • שיחה 20:02, 4 בנובמבר 2015 (IST)
replies: text: ::::: אולי צריך להזכיר גם שהוא היה החשב הכללי בגוף הערך? רוב המידע התקשורתי על זליכה מקושר להיותו חושף שחיתויות, לא להיותו חשב, או פרופ' בקריית אונו.

text: ::::: עוד משהו, תסתכלו בערך של רפי רותם, גם  שם בפסקת הפתיחה מצויין כי האיש הוא חושף שחיתויות.
replies: text: ::::::לא כל ביקורת שמותח זליכה היא חשיפת שחיתות. בסוף כהונתו כחשב הכללי קיבל הגנה כחושף שחיתות, זה לא פרט שישי לציין כמאפיין של חייו. דוד שי - שיחה 20:18, 4 בנובמבר 2015 (IST)
replies: text: ::::::: ברור שלא כל ביקורת שמותח זליכה מזכה אותו בהגנה כחושף שחיתויות. עם זאת, הביקורת שהוא מותח על הרשויות, שהיא חלק גדול מפועלו של האיש, מקבלת חשיבות גבוהה יותר מאחר והוגדר כחושף שחיתויות על ידי מבקר המדינה. כאמור, זהו תואר רשמי, ולא ברור מדוע לא מתאים לפסקת הפתיחה פה, בניגוד לערך של רפי רותם למשל. 
אני מסכים לגמרי עם דוד שי. זה לא פרט מאפיין. אבל יש גם תחושה של הטיה בערך. למשל על דו"ח "חשיפת השחיתות" נגד מוטי קירשנבאום כתבו השופטים שהוא לא מדוייק אבל הוסיפו שהתרשמו שזליכה עשה זאת בתום לב. זה לא משהוא מחמיא כל כך. אבל בערך זה מוצג בצורה מחמיאה לזליכה שלא בצדק ויש עוד כאלה לאורך הערך. אני עדיין לא קובע אבל מביע חשש שהערך לא מאוזן וצריך לבדוק אותו אייל ההמ - שיחה 20:25, 4 בנובמבר 2015 (IST)

text: מסכים איתך לגבי מוטי קישנבאום ושיש להוסיף את הנרטיב של נגיד בנק ישראל ושר האוצר אודות התפקוד של זליכה. זה בהחלט נדרש. אבל האיש הוגדר ע"י מבקר המדינה כחושף שחיתויות, זה לא תואר שמחולק באופן חופשי, וזה מעיד משהו על הביקורת שלו והתיאורים אודות קשרי הון-שלטון בישראל. כמו שהיותו פרופ' לכלכלה נותן משנה תוקף לטענות שלו אודות כלכלה.
replies: text: :אלמוני שמע: אתה לא צריך להילחץ כל כך. תן לדיון להתפתח. תן זמן לנוספים להביע דעה כאן. בסוף אני מניח שתהיה הסכמה כלשהי לכאן או לכאן. הבעיה שלי היא יותר בתכנים האחרים. נראה שבכל משרה ציבורית שאייש רצו "לשחרר אותו" ואפילו ממשרדים אחרים אבל בוא נראה מה אומרים כאן אחרים אייל ההמ - שיחה 20:39, 4 בנובמבר 2015 (IST)
replies: text: ::להבדיל מהתואר "דוקטור" שילווה את זליכה עד עולם, והתואר "פרופסור" ילווה אותו לפחות כל זמן שהוא מלמד במכללה, הקביעה של מבקר המדינה "חושף שחיתות" הייתה קביעה לזמנה, ואינה תואר שהוענק לזליכה לכל חייו. דוד שי - שיחה 20:51, 4 בנובמבר 2015 (IST)
replies: text: :::מצטרף לקודמיי. קודם כל, הייתי שמח לראות עוד מקורות שהתואר הזה שניתן לו זה משהו רשמי (מלבד האזכור לזה בשאלה של עיתונאי בזמן ראיון). צריך להבין גם יותר מזה אומר "חושף שחיתות" בישראל, והאם יש לזה תוקף משפטי. הערך לא ממש עונה על זה. שנית, אני לא חושב שנכון להשוות את זליכה לרפי רותם. כל עניין החושף שחיתויות אצל זליכה מסתכם בארבע שנות העבודה שלו כחשב הכללי מ-2003 עד 2007, והספר שפרסם לאחר מכן. האם זה מספיק כדי לסווג אותו בפתיח כחושף שחיתויות? אני לא חושב. אדם מה - שיחה 23:41, 4 בנובמבר 2015 (IST)
replies: text: ::::חושף שחיתות בהיבט הפורמלי מתייחס רק לסוף כהונתו של זליכה כחשכ"ל, כאשר קיבל הגנה ממבקר המדינה. מעשית זליכה הצביע על שחיתות גם בהזדמנויות נוספות, אך עדיין אין צורך לסווגו כך בפתיח. דוד שי - שיחה 06:37, 5 בנובמבר 2015 (IST)
לפי דעתי,הוא היה פעם חושף שחיתויות ועם הזמן החליט לעשות לביתו. קורה עם הרבה בעלי אידאולוגיה. AA. 26.02.18.
thread_title: אובייקטיביות ? 

message: ראו כאן וכאן. אני לא בטוח איפה כדאי להכניס את זה. יזהר ברק • שיחה • י"ז בניסן ה'תשע"ו • 13:00, 25 באפריל 2016 (IDT)
replies: text: אני לא בטוח שזה דורש אזכור מיוחד. אפשר להוסיף בהערת אגב שהצעותיו נתקלו בהתנגדות ולציין את שתי המקורות האלה או אחד מהם. גילגמש • שיחה 13:16, 25 באפריל 2016 (IDT)
replies: text: :לפי דברי מנהל החוב, זו טענה שנשמעה על ידי כמה וכמה ואנשים שונים וחשובים. זו טענה מאוד משמעותית, והיא לא נראית כהקנטה בעלמא. לכן לדעתי יש מקום לאזכור מפורש. יזהר ברק • שיחה • י"ז בניסן ה'תשע"ו • 14:12, 25 באפריל 2016 (IDT)
replies: text: ::אם מר זליכה יעבור בירור אצל פסיכיאטר שיקבע שהנ"ל אכן אינו שפוי או שיש ספק בשפיותו ובדרך כלשהי הדבר הזה יהיה גלוי לציבור (בניגוד לחובת הרופא לשמור על סודיות רפואית של מטופליו) אז יהיה מקום לשקול את התוספת. גילגמש • שיחה 16:00, 25 באפריל 2016 (IDT)
replies: text: :::לא ביקשתי לטעון שהוא לא שפוי. ביקשתי לציין שיש כמה גורמים שטענו כך. יזהר ברק • שיחה • י"ח בניסן ה'תשע"ו • 20:13, 25 באפריל 2016 (IDT)
replies: text: ::::אם גורמים אלה אינם בעלי תעודת רופא עם התמחות בפסיכיאטריה ויש להם אישור ממר זליכה לחשוף את התיק הרפואי שלו אז אין מה לדבר על דבר כזה. גילגמש • שיחה 22:37, 25 באפריל 2016 (IDT)
replies: text: :::::אבחנה פסיכוטית מדוייקת זה עניין לפסיכיאטר מומחה, אבל אבחון כללי של בעיית שפיות אינה מצריכה זאת. אני לא רופא ובכל זאת אני יכול לשים לב כשאני חולה בשפעת. ובכל מקרה, זה לא הסטנדרט שלנו בביקורות המיוחסות לטוענן. גם בתחומים שיש בהם עניין למומחים. יזהר ברק • שיחה • י"ח בניסן ה'תשע"ו • 11:31, 26 באפריל 2016 (IDT)
replies: text: ::::::אין שמץ של הצדקה להזכיר טענות אלה. דוד שי - שיחה 11:38, 26 באפריל 2016 (IDT)
replies: text: :::::::למה? יזהר ברק • שיחה • י"ח בניסן ה'תשע"ו • 12:08, 26 באפריל 2016 (IDT)
מסכים שאי אפשר לציין שנציב שרות המדינה אמר שהוא לא שפוי. אבל כן אפשר לכתוב את הביקורת שהיה בשירות הציבורי על התנהלותו. גם מחוץ למשרד האוצר דברו על הקושי לעבוד איתו. אייל ההמ - שיחה 13:03, 26 באפריל 2016 (IDT)

text: בהחלט ראוי להזכיר את הביקורת הרבה שנמתחה על מר זליכה. גילגמש • שיחה 13:24, 26 באפריל 2016 (IDT)
replies: text: :יש בערך די והותר מידע על עימותים בין זליכה לפקידים אחרים, כולל עמדת מתנגדיו. דוד שי - שיחה 14:01, 26 באפריל 2016 (IDT)
replies: text: ::אני במחנה המתנגד פוליטית למר זליכה, אז אפרוש כעת מהדיון ואשאיר אותו לוויקיפדים אחרים בתקווה שיהיו נייטרליים יותר ממני ביחסם לנושא זה. גילגמש • שיחה 14:12, 26 באפריל 2016 (IDT)
thread_title:  הטלת ספק בשפיותו של זליכה 

message: בתקשורת נטען כי זליכה הוא אחד משני העובדים שאליהם מתייחסות הדוגמאות. ומשרד האוצר על כך על פי הדוגמה עלה שזליכה הפר כביכול את תנאי תקנון שירות המדינה בכל הקשור לעבודתו להיתר העבודה הפרטית שקיבל בקריה האקדמית אונו - בהיקף המשרה 2A02:3038:406:DFA8:4E:78DE:CFD6:DDEF 14:25, 11 במרץ 2023 (IST)
thread_title:  שיבוש 

message: ברגע זה הקישור למפלגה הכלכלית החדשה מפנה אל בחירות הכנסת העשרים וארבע, ולכן מצאתי בכלל שאין ערך על המפלגה בעברית ורק באנלית, ובגלל זה לא ניתן לקשר ערכים בעברית לעמוד הרשמי של המפלגה אני מניח... בנוסף, אין לי מספיק ותק כעורך בויקיפדיה אז אני לא יכול לפרסם תרגום של הערך לעברית. צריך פשוט לחכות שמישהו יתרגם? או שכדאי לעשות ערך חדש בעברית, תודה. Yotam Bronsky - שיחה 16:19, 29 באוקטובר 2023 (IST)
thread_title:  הכלכלית החדשה